**О Б Р А З Л О Ж Е Њ Е**

 На основу члана 44. Статута ЈП за стамбене услуге „Нишстан“ Ниш, Надзорни одбора Предузећа је Одлуком број 01-7294/1 од 30.11.2021**.** године донео Програм пословања ЈП за стамбене услуге „Нишстан“ Ниш за 2022. годину.

 Планирни физички обим активности за 2022. годину је базиран на оствареним резултатима из претходне године и на процени обима активности за наредни период и остварује се кроз следеће Програме:

 1.Програм хитних интервенција;

 2. Програм текућег одржавања;

 3.Програм инвестиционог одржавања према скупштинама станара;

 4. Програм инвестиционог одржавања према трећим лицима и

 5. Посебни програми из буџета Града Ниша.

Укупно планирани приходи до краја 2022. године износе 210.681.000 динара док би планирани расходи у истом периоду требало да износе 209.181.294 динара, тако да се очекује остварена добит у износу од 1.499.706 динара.Остварена добит књижиће се по одлуци Надзорног одбора предузећа, после издвајања свих законом прописаних давања из добити.

Планирано је да до краја 2022. години број запослених буде 143 радника и то 126 радникa на неодређено време и 17 радника запослених на одређено време. Остале промене везане за запослене односиће се на смањење броја запослених због одласка у пензију и пријем радника на основу потреба у процесу рада.

Укупна издвајања на име бруто 1 зараде запослених радника су планирана у износу од 105.527.860 динара, док је за пословодство укупно планирана зарада у износу од 2.040,000 динара. Планира се да на основу планских показатеља просечна зарада (бруто 1) у 2022. године износи 61.990,00 динара.

Зараде и накнаде зарада исплаћиваће се према показатељима из октобра 2014. године тако да нема умањења зарада. Ниво зарада биће усаглашен са објављеним подацима о минималној цени рада по месецима, увећан за припадајући износ минулог рада, пројектованим износом регреса и накнадом за рад на државне празнике по календару. Исплата додатка за исхрану и регреса за годишњи одмор, тренутно се исплаћују у складу са Правилником о раду, усвојеним од стране Надзорног одбора предузећа и на који је сагласност дало Градско веће Града Ниша. У 2022 години се очекује потписивање Појединачног колективног уговора па ће се онда додатак за исхрану и регреса за годишњи одмор исплаћивати у складу са Општим колективним уговором. Ова измена већ је укључена у планирану масу зарада за 2022 годину, па је самим тим и маса зарада руководства планирана у већем износу, управо због евентуалног повећања додатка за исхрану и регреса за годишњи одмор.

Накнада члановима Надзорног одбора је планирана у бруто износу од 1.792.452 динара, а исплата ће се вршити у складу са одлуком оснивача.

 Задуженост ЈП ,,Нишстан,, планира се у делу коришћења дозвољних минуса по текућем рачуну и то код Банке Интезе у износу од 5.000.000 динара, Аик банке у износу од 5.000.000 динара и 5.000.000 динара код Комерцијалне банке.

 Планом јавних набавки за 2022 .годину планиране су набавке које ће се спровести ради обављања делатности предузећа. Набавка основних средстава је лимитирана финансијским могућностима предузећа, уз уважавање приоритетних потреба.

 ЈП''Нишстан'' не планира капитална улагања и инвестиције. На започетим инвестицијама које се односе на пословно- стамбени објекат ''Александрија '' и на локацији у ул. Марка Орешковића нису планирана улагања у 2022.години.

 Градска управа за финансије је разматрајући програм пословања ЈП за стамбене услуге ''Нишстан'' Ниш за 2022.годину дало мишљење број 6809-1/2021-05 од 14.12.2021.године.

 У складу са Статутом Града Ниша (''Службени лист Града Ниша'', број 88/08,143/16 и 18/19) затражено је и претходно мишљење ГО на пословања ЈП за стамбене услуге '''Нишстан'' Ниш за 2022.годину.

Имајући у виду да је Програм пословања ЈП за стамбене услуге „Нишстан“ Ниш за 2022. годину сачињен у складу са важећим законским прописима, циљевима садржаним у оснивачком акту јавног предузећа и пратећом нормативом, предлаже се доношење решења као у диспозитиву.

 В.Д.НАЧЕЛНИЦЕ ГРАДСКЕ УПРАВЕ

 ЗА ИМОВИНУ И ОДРЖИВИ РАЗВОЈ

 Ружица Ђорђевић,дипл.правник